Greek Legal Document

Category: 97

Content:
6. ΝΟΜΟΣ 5947 της 13/18 Δεκ. 1933 Περί κυρώσεως και συμπληρώσεως του Ν.Δ. της 9 Μαΐου 1933 περί προσμίξεως εγχωρίου σίτου εις την παρασκευήν άρτου κλπ. Άρθρ.1.-Κυρούται το από 9 Μαΐου 1933 Ν.Δ/μα περί προσμίξεως εγχωρίου σίτου εις την παρασκευήν άρτου κ.λ.π. συμπληρούμενον ως εξής: Άρθρ.2-3.-(Προσωρινής ισχύος). Άρθρ.4.-1.Ερμηνεύεται το άρθρ.4 του ν.4829 (5.Γα.9). 2.Κατά τον αυτόν τρόπον ορίζεται η αποζημίωσις της επιτροπής του άρθρ.8 του ανωτέρω κυρουμένου Ν.Δ. της 9 Μαΐου 1933 και της επιτροπής του ν.5245 δια τας πόλεις Αθηνών, Πειραιώς και Θεσσαλονίκης. 3.Των τοιούτων επιτροπών τα μη προσερχόμενα αδικαιολογήτως μέλη αντικαθίστανται αποφάσει του υπουργού επί των (Εσωτερικών) "Εμπορίου". Άρθρ.5.-(Αναφέρεται εις το προσωπικόν του καταργηθέντος Ταμείου Άρτου). Άρθρ.6.-Το άρθρον 6 του κυρουμένου Ν.Δ/τος καταργείται. Σελ.120 Άρθρ.7.-1.Εις τας πρωτευούσας νομών, επαρχιών, κοινοτήτων, ως και εις τους συνοικισμούς όπου δεν επεξετάθησαν οι περί αρτοποιΐας νόμοι υπ' αριθ. 3769 και 3770, δύνανται δι' αποφάσεως του υπουργού (των Εσωτερικών) «Εμπορίου» τα ιδρυμένα και λειτουργούντα αρτοποιεία να μετατραπώσιν εις κουλουροποιεία και τανάπαλιν. 2.Ο χώρος των κλιβανίσεων και των πρατηρίων τούτων δύναται να η κοινός, αι διαστάσεις δε των διαφόρων διαμερισμάτων των εν γένει, μικρότεραι των προβλεπομένων παρά του Β.Δ. της 30 Ιουν. 1922 περί υγιεινής εν τοις αρτοποιείοις (5.Γγ.1). 3.Δια Δ/τος εκδοθησομένου προτάσει των υπουργών (Εσωτερικών) "Εμπορίου" και Συγκοινωνίας, καθορισθήσονται από τεχνικής απόψεως, οι όροι τους οποίους δέον να τηρώσιν εν γένει τα αρτοποιεία, κουλουροποιεία και εργοστάσια ζυμαρικών. Άρθρ.8.-1.Ο υπουργός (των Εσωτερικών) "Εμπορίου" έχει το δικαίωμα, να παρέχη την άδειαν παρασκευής άρτου πολυτελείας ή δια διαιτητικούς θεραπευτικούς σκοπούς εφ' όσον πρόκειται περί μηχανοκινήτου αρτοποιείου μετά κλιβάνου εμμέσου θερμάνσεως. 2.Ο άρτος ούτος πωλείται αδιατίμητος, εκτός αν άλλως αποφασίση ο υπουργός επί (των Εσωτερικών) "Εμπορίου". Είναι ακριβούς βάρους μιας ή ημισείας οκάς. 3.Εν περιπτώσει παραβάσεώς τινος των οριζομένων δια της χορηγουμένης αδείας όρων λειτουργίας του αρτοποιείου, δύναται ο υπουργός (των Εσωτερικών) "Εμπορίου" δια δεδικαιολογημένης αποφάσεως αυτού να ανακαλέση την άδειαν και απαγορεύση την λειτουργίαν του αρτοποιείου, μη δικαιουμένου εις ουδεμίαν αποζημίωσιν του καθ' ου η απόφασις. Άρθρ.9.-(Τροποποιείται το άρθρ.9 του κυρουμένου Ν.Δ/τος ) Άρθρ.10.-Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. 5.Γ.β.5-6 Άλευρα-Άρτος